**Rámcová dohoda**

uzavretá v súlade s ust. § 269 ods. 2 a nasl. zákona č. 513/1991 Zb. Obchodný zákonník v znení

neskorších predpisov a ust. zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov

## Účastníci dohody

|  |  |  |
| --- | --- | --- |
| **1. Predávajúci:** |  | |
| Sídlo: |  | |
| Zapísaná v: | |  |
| IČO: |  | |
| DIČ: |  | |
| IČ pre DPH: |  | |
| bankové spojenie: |  | |
| Číslo účtu: |  | |
| Štatutárny zástupca: |  | |
| Tel.: |  | |
| Fax: |  | |
| E-mail: |  | |
| Internetová adresa: |  | |
| (ďalej len „Predávajúci“) | | |
|  | | |
| **2. Kupujúci:** | **Stredoslovenský ústav srdcových a cievnych chorôb, a.s.** | |
| Sídlo: | Cesta k nemocnici 1, 974 01 Banská Bystrica | |
| Zapísaná v: | Obchodnom registri Okresného súdu Banská Bystrica, odd. Sa, vl. č. 842/S | |
| IČO: | 36 644 331 | |
| DIČ: | 2022102753 | |
| IČ pre DPH: | SK2022102753 | |
| bankové spojenie: | ......................... | |
| Číslo účtu: | ......................... | |
| Štatutárny zástupca: | Ing. Pavel Bartošík – predseda predstavenstva | |
|  | MUDr. Matej Vozár, MPH - podpredseda predstavenstva | |

(ďalej len „Kupujúci“)

Predávajúci a Kupujúci ďalej spoločne aj ako „zmluvné strany“

## Kupujúci sa v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na účely tejto rámcovej dohody považuje za verejného obstarávateľa a predávajúci za uchádzača.

## Úvodné ustanovenia

Podkladom na uzavretie rámcovej dohody (ďalej aj ako „dohoda“, „zmluva“ alebo „RD“) sú súťažné podklady a ponuka úspešného uchádzača, predložená do verejnej súťaže na dodanie tovaru pod názvom **„Špeciálny zdravotnícky materiál pre invazívnu kardiológiu“**, - **časť č. ....** vyhlásenej podľa ZVO a zverejnenej vo Vestníku verejného obstarávania č. .................. pod značkou ................. a v Úradnom vestníku EÚ zo dňa ................ pod značkou č. .................... V Rámcovej dohode účastníci dohody upravujú podmienky na dodávku predmetu dohody, ktoré budú v priebehu platnosti dohody realizované plneniami strán v rozsahu a podľa potrieb kupujúceho na základe písomných objednávok kupujúceho.

## Predmet dohody

1. Predávajúci sa touto dohodou zaväzuje dodať kupujúcemu **Špeciálny zdravotnícky materiál pre invazívnu kardiológiu“**, - **časť č. ....**, (ďalej aj „predmet dohody“ alebo „tovar“) na základe písomných objednávok kupujúceho a záväzok kupujúceho zaplatiť predávajúcemu za dodaný tovar cenu podľa tejto dohody. Množstvá tovaru sú len orientačné, kupujúci si vyhradzuje právo považovať tieto množstvá za nezáväzné. V prípade potreby si kupujúci vyhradzuje právo objednať nižšie alebo vyššie množstvá jednotlivých položiek predmetu dohody, ako sú predpokladané, bez možnosti uplatnenia sankcií zo strany predávajúceho voči kupujúcemu. Objednané množstvo závisí od potreby kupujúceho, s tým že kupujúci nie je povinný objednať akékoľvek minimálne množstvo.
2. Špecifikácia a cena tovaru je uvedená v Prílohe č. 1 tejto dohody – Opis a cena predmetu zákazky.
3. Predávajúci vyhlasuje, že je vlastníkom tovaru a je oprávnený s ním nakladať za účelom jeho predaja podľa tejto dohody.
4. Ak predávajúci z objektívne nezavinených dôvodov nemá možnosť dodať dohodnutý druh predmetu dohody (resp. položky tovarov) uvedený v Prílohe č. 1 tejto dohody, je oprávnený po predchádzajúcom písomnom súhlase kupujúceho dodať ich ekvivalent, t. j. druh tovaru s minimálne rovnakými parametrami a vlastnosťami. Dôkazné bremeno týkajúce sa nemožnosti dodať dohodnutý druh dohody je na strane predávajúceho.
5. Súčasťou predmetu plnenia podľa tejto dohody sú aj inovované výrobky k jednotlivým druhom zmluvných tovarov stanovených v Prílohe č. 1 tejto dohody. Rozsah inovovaných výrobkov, ich špecifikácia a jednotkové ceny budú predmetom dodatku k tejto dohode, ktorý písomne odsúhlasia obe zmluvné strany, a ktorý sa stane jej neoddeliteľnou súčasťou.
6. Predávajúci sa zaväzuje dodávať tovar v súlade s ustanoveniami tejto dohody, súťažnými podkladmi a s výsledkom súťaže a na základe písomných objednávok kupujúceho.
7. Predávajúci sa zaväzuje dodávať predmet dohody s minimálnou dobou použiteľnosti (resp. exspirácie) dvadsaťštyri (24) kalendárnych mesiacov odo dňa ich dodania kupujúcemu.
8. Predávajúci je povinný počas trvania zmluvného vzťahu písomne informovať kupujúceho o všetkých zmenách údajov podstatných pre plnenie tejto dohody, najmä však o zmenách údajov uvedených v Prílohe č. 1 tejto dohody, a to bezodkladne, najneskôr však do piatich (5) pracovných dní odo dňa, kedy zmena nadobudla účinnosť. Predávajúci spolu s oznámením zmeny zašle kupujúcemu nové znenie Prílohy č. 1 tejto dohody a kópie dokladov prostredníctvom ktorých preukáže oprávnenosť vykonaných zmien. Zároveň spolu s oznámením zmeny predávajúci zašle kupujúcemu aj návrh dodatku k tejto dohody, ktorým sa predmetná zmena zmluvne upraví.
9. Dodávka tovaru predávajúcim podľa tejto dohody zahŕňa aj zabezpečenie kompletizácie tovaru, jeho dopravy a vyloženia na mieste plnenia a poskytnutie všetkých relevantných súvisiacich písomných dokumentov.

## 

## Podmienky dodania

1. Predmet dohody bude predávajúci plniť na základe písomných objednávok kupujúceho v súlade s touto dohodou v množstve podľa požiadaviek kupujúceho s termínom dodania tovaru najneskôr do štyridsiatich ôsmich (48) hodín od doručenia písomnej objednávky predávajúcemu. Do uvedeného termínu sa nezapočítavajú dni pracovného voľna, pracovného pokoja a štátne sviatky. Za termín doručenia objednávky sa považuje faxové potvrdenie o bezchybnom doručení faxovej objednávky predávajúcemu a v prípade emailového zasielania objednávok sa považuje za termín doručenia objednávky potvrdenie o prečítaní emailu predávajúcim.
2. Objednávkou kupujúci špecifikuje konkrétnu jednotlivú dodávku tovaru, čo do jeho druhu a množstva v súlade s Prílohou č. 1 tejto dohody. Objednávky kupujúceho na základe uzatvorenej dohody sa budú vystavovať približne 1x za štvrťrok a zasielať na adresu predávajúceho. Písomnú objednávku kupujúceho je možné predávajúcemu zaslať aj faxom na jeho faxové číslo .........................alebo elektronicky na e- mailovú adresu: .........................
3. Predávajúci je povinný dodať kupujúcemu predmet dohody v pracovných dňoch, v čase od 7.30 do 14.30 hod..
4. Miestom dodania je: Stredoslovenský ústav srdcových a cievnych chorôb a.s., so sídlom podľa článku 1 tejto dohody, Lekáreň Ústavu Farmácie SZÚ.
5. Kontaktnou osobou kupujúceho je PharmDr. Vasil Šatnik, PhD.; e-mail: lekaren@suscch.eu
6. Kontaktnou osobou predávajúceho je...................., tel..............., fax:.............., e-mail:...............
7. Kupujúci zabezpečí prístup do priestorov určených ako miesto dodania podľa bodu 4.4. tohto článku dohody pre osoby poverené predávajúcim na čas nevyhnutne potrebný na dodanie predmetu dohody.
8. Predávajúci je povinný pri každej dodávke tovarov v dodacom liste uviesť okrem povinných náležitostí aj číslo objednávky, číslo dohody, ŠUKL kód, kód MZ SR, dodané druhy tovarov, ich množstvo, jednotkové a celkové ceny tovarov s a bez DPH.V prípade, ak je dodávaný tovar z krajiny EU (okrem SR), je dodávateľ povinný uviesť v dodacom liste, okrem náležitostí uvedených v predchádzajúcej vete aj kód tovaru podľa aktuálneho colného sadzobníka a údaj o krajine pôvodu tovaru. Predávajúci súčasne dodací list, resp. faktúru, k predmetu kúpy, zašle kupujúcemu najneskôr v termíne jeho dodania, aj v elektronickej forme, konkrétne vo formáte PharmNet na adresu lekaren@suscch.eu.
9. Predávajúci upovedomí preukázateľným spôsobom kupujúceho o dodaní predmetu kúpy aspoň 1 pracovný deň vopred tak, aby kupujúci mohol poskytnúť potrebnú súčinnosť.
10. Splnením dodávky sa rozumie dátum riadneho odovzdania a prevzatia tovaru dohodnutým spôsobom v mieste dodania uvedené v tejto dohode. Prevzatie tovaru potvrdzuje oprávnená osoba kupujúceho na dodacom liste, ktorý predloží predávajúci pri dodaní tovaru.
11. Predávajúci je povinný dodať tovar na miesto dodania tovaru na vlastné náklady tak, aby bola zabezpečená dostatočná ochrana pred jeho poškodením alebo znehodnotením.
12. Kupujúci má právo odmietnuť prevzatie tovaru a vrátiť ho na náklady predávajúceho v prípade, že sa predmet dodávky nezhoduje s predloženou zmluvnou ponukou predávajúceho a/alebo množstvo a druh sa nezhoduje s objednávkou kupujúceho a/alebo, ak zistí preukázateľné vady dodaného tovaru a/alebo, nedostatočnú kvalitu tovaru a/alebo ak nebola dodávka realizovaná v dohodnutom termíne. Predávajúci je povinný na vlastné náklady dodaný tovar odviezť z priestorov kupujúceho a dodať mu nový tovar. O neprevzatí tovaru spíšu poverení zástupcovia zmluvných strán záznam, resp. protokol, z ktorého bude zrejmý dôvod, pre ktorý kupujúci dodávku odmietol prevziať a náhradný termín plnenia.

## Kúpna cena a platobné podmienky

1. Kupujúci neposkytne predávajúcemu preddavok ani zálohu na predmet plnenia podľa tejto dohody.
2. Kúpna cena tovaru, vrátane rozpisu jednotlivých položiek predmetu dohody v prípade, ak je to relevantné, je stanovená vzájomnou dohodou zmluvných strán v zmysle zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, s aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva, v prípade ak je to relevantné. Takto stanovená cena za predmet dohody je uvedená v Prílohe č. 1, ktorá tvorí neoddeliteľnú súčasť tejto dohody.
3. Kúpna cena v sebe zahŕňa všetky náklady, ktoré s plnením predmetu dohody bezprostredne súvisia (napr. jeho doprava do miesta dodania, balné, atď.).
4. Celková cena za predmet plnenia podľa tejto dohody je vo výške:

**.................EUR bez DPH,**

**..................EUR s DPH**

1. Právo na zaplatenie kúpnej ceny vzniká predávajúcemu riadnym dodaním tovaru kupujúcemu podľa bodu 4.10 článku 4 tejto dohody.
2. Kupujúci zaplatí kúpnu cenu za dodaný tovar na základe faktúry vystavenej predávajúcim po dodaní tovaru. Predávajúci je povinný vystaviť faktúru za dodávku tovaru v súlade s ustanovením zákona č. 222/2004 Z. z. o dani z pridanej hodnoty, najneskôr však do piateho pracovného dňa v mesiaci, nasledujúcom po mesiaci, v ktorom došlo k dodaniu tovaru podľa tejto dohody.
3. Vlastnícke právo na predmet kúpy prechádza na kupujúceho dňom odovzdania tovaru kupujúcemu, t.j. potvrdením dodacieho listu o odovzdaní a prevzatí predmetu kúpy na základe objednávky.
4. Zmluvné strany sa dohodli, že platba za plnenie sa realizuje výlučne bezhotovostným platobným stykom na základe faktúry písomne alebo elektronicky doručenej predávajúcim a to vždy za riadne a včas poskytnuté plnenie. V prípade zasielania faktúry elektronicky, je predávajúci povinný zaslať faktúru na e - mailovú adresu: faktury@suscch.eu. Za deň splnenia peňažného záväzku sa považuje deň odpísania dlžnej sumy z účtu kupujúceho v prospech účtu predávajúceho.
5. Splatnosť faktúry je šesťdesiat (60) kalendárnych dní odo dňa jej doručenia kupujúcemu.
6. Predávajúci je povinný vystaviť faktúru za poskytnutý predmet RD, najneskôr do piateho (5) pracovného dňa v mesiaci, nasledujúceho po dni dodania tovaru.
7. Faktúra musí obsahovať náležitosti podľa platných právnych predpisov a tejto dohody. Prílohou faktúry vystavenej predávajúcim musí byť kópia objednávky (ak bola vystavená), kópia dodacieho listu, okrem prípadov, kedy je faktúra doručená zároveň s dodacím listom. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu na opravu alebo doplnenie. Predávajúci je povinný vystaviť novú faktúru a doručiť ju kupujúcemu, pričom lehota splatnosti plynie až od doručenia riadne vystavenej faktúry.
8. Predávajúci podpisom tejto dohody zároveň potvrdzuje, že výsledná kúpna cena za tovar je v súlade s aktuálnym Cenovým opatrením MZ SR, ktorým sa ustanovuje rozsah regulácie cien v oblasti zdravotníctva, zákonom č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov, aktuálnym platným Zoznamom kategorizovaných špeciálnych zdravotníckych materiálov, aktuálne platným Zoznamom liekov s úradne určenou cenou a/alebo s aktuálnym platným Zoznamu kategorizovaných ako aj nekategorizovaných špeciálnych zdravotníckych materiálov s maximálnou výškou úhrady Všeobecnej zdravotnej poisťovne, a. s., DÔVERA zdravotnej poisťovne, a. s. a Union zdravotnej poisťovne, a. s..
9. V prípade, že sa vyhlásenie predávajúceho podľa predchádzajúceho bodu ukáže v budúcnosti ako nepravdivé, kupujúci je oprávnený uplatniť si z tohto titulu u predávajúceho zmluvnú pokutu vo výške vzniknutého cenového rozdielu.
10. V prípade, ak sa po uzatvorení dohody preukáže, že na relevantnom trhu (trhu krajín EÚ) existuje cena (ďalej "nižšia cena") za rovnaké alebo porovnateľné plnenie ako je obsiahnuté v dohode a predávajúci už preukázateľne v minulosti za takúto nižšiu cenu plnenie poskytol, resp. poskytuje, pričom rozdiel medzi nižšou cenou a cenou podľa dohody je viac ako 5% v neprospech ceny podľa dohody, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou.
11. V prípade, že predávajúci zľavu podľa predchádzajúceho bodu neposkytne do šesťdesiatich kalendárnych dní od doručenia písomnej výzvy kupujúceho, bude sa takéto konanie predávajúceho považovať za porušenie jeho zmluvných povinností, pričom kupujúci je oprávnený uplatniť si z tohto titulu u predávajúceho zmluvnú pokutu stanovenú vo výške zisteného rozdielu, t. j. rozdielu medzi poskytovanou cenou podľa tejto dohody a nižšou cenou.
12. Zmluvné strany sa dohodli, že zmluvná strana v postavení veriteľa nepostúpi akúkoľvek svoju pohľadávku z tejto dohody tretej osobe bez predchádzajúceho písomného súhlasu dlžníka. Písomný súhlas dlžníka s týmto právnym úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany veriteľa k porušeniu tejto dohody a svoje práva a povinnosti z tejto dohody postúpi tretej osobe, bude toto postúpenie v súlade s § 39 zákona č. 40/1964 Zb. Občianskeho zákonníka v znení neskorších predpisov považované za neplatné. Súhlas dlžníka s postúpením pohľadávok veriteľa podľa predchádzajúcej vety nie je potrebný:
13. pri postúpení pohľadávok veriteľov akciových spoločností, ktorých 100%-ným akcionárom je Ministerstvo zdravotníctva SR v lehote splatnosti a 60 dní po lehote ich splatnosti,
14. pri postúpení pohľadávok veriteľov podriadených organizácií uvedených v Článku I, písm. A) a neziskových organizácií podľa Článku I, písm. C) príkazu ministra zdravotníctva SR č. 7/2017 financovaných z kapitálových prostriedkov Ministerstva zdravotníctva SR alebo eurofondov.

## Zodpovednosť za vady a záručná doba

1. Predávajúci je povinný dodať predmet dohody v množstve, sortimente a kvalite v súlade s touto dohodou a objednávkou kupujúceho.
2. Predávajúci poskytne na predmet dodávky záruku v dĺžke trvania dvadsaťštyri (24) kalendárnych mesiacov odo dňa ich dodania kupujúcemu.
3. V prípade, ak predávajúci doručí kupujúcemu tovar v kvalite a/alebo v množstve nezodpovedajúcom jeho požiadavkám, je kupujúci oprávnený v lehote do troch (3) pracovných dní od dodania tovaru požiadať predávajúceho o dodanie tovaru zodpovedajúceho požiadavkám uvedeným objednávke. Predávajúci je povinný nahradiť reklamovaný tovar tovarom v kvalite a v množstve zodpovedajúcom požiadavkám kupujúceho, a to v lehote najneskôr do desiatich (10) pracovných dní odo dňa oznámenia požiadavky kupujúceho podľa predchádzajúcej vety. Všetky vzniknuté náklady spojené s oprávnenou reklamáciou kupujúceho znáša v plnom rozsahu predávajúci.
4. Pri uplatnení zodpovednosti predávajúceho za vady dodaného tovaru sa postupuje v zmysle ustanovení § 422 až § 442 Obchodného zákonníka.
5. Kupujúci je povinný vady tovaru písomne oznámiť predávajúcemu bez zbytočného odkladu po ich zistení, najneskôr však do uplynutia záručnej doby, ktorá je určená výrobcom tovaru. Záruka sa nevzťahuje na nedostatky a vady, ktoré vznikli nesprávnou manipuláciou s tovarom.
6. Oznámenie kupujúceho o vadách obsahuje najmä:
7. označenie a číslo dohody,
8. označenie a číslo objednávky,
9. názov, označenie a typ reklamovaného tovaru,
10. popis vady
11. číslo dodacieho listu, príp. iné určenie času dodania,
12. voľbu nároku z vád tovaru kupujúcim.
13. Na účely tejto dohody sa oprávnenou reklamáciou rozumie každá reklamácia, ktorá sa týka vád dodaného tovaru.
14. Predávajúci sa zaväzuje vyriešiť oprávnenú reklamáciu najneskôr do piatich (5) pracovných dní od doručenia oznámenia kupujúceho o vadách.
15. V prípade nedodržania lehoty uvedenej v bode 6.8. tohto článku dohody, je kupujúci oprávnený odstúpiť od objednávky v časti týkajúcej sa vadnej dodávky. Odstúpenie od objednávky podľa predchádzajúcej vety je účinné dňom doručenia písomného odstúpenia predávajúcemu.

***Zmluvné sankcie***

* 1. V prípade nedodržania dohodnutého termínu dodania tovarov predávajúcim, je kupujúci oprávnený účtovať predávajúcemu zmluvnú pokutu vo výške 0,05 % za každý deň omeškania z ceny objednaného tovaru.
  2. Kupujúci má nárok na zmluvnú pokutu vo výške 0,05 % za každý deň omeškania z ceny objednaného tovaru až do doby dodania bezchybného tovaru v prípade, ak kupujúci odmietne prevzatie dodávky z dôvodu, že sa predmet dodávky nezhoduje s predloženou zmluvnou ponukou predávajúceho a/alebo množstvo a/alebo druh dodaného tovaru sa nezhoduje s objednávkou kupujúceho.
  3. Ak je kupujúci v omeškaní so splnením svojho peňažného záväzku podľa tejto dohody, je predávajúci oprávnený účtovať kupujúcemu úrok z omeškania vo výške 0,05 % z nezaplatenej sumy za každý deň omeškania.
  4. Ak je predávajúci v omeškaní s vybavením oprávnenej reklamácie vadného tovaru, je kupujúci oprávnený účtovať predávajúcemu zmluvnú pokutu vo výške 0,05 % za každý deň omeškania z celkovej ceny vadného tovaru.
  5. V prípade ak porušením akejkoľvek povinnosti predávajúcim stanovenej touto dohodou, vznikne kupujúcemu finančná ujma, je kupujúci oprávnený účtovať predávajúcemu zmluvnú pokutu vo výške vzniknutých finančných nákladov, ktoré by kupujúcemu v prípade splnenia povinnosti predávajúcim nevznikli, t.j. zmluvná pokuta sa vyčísli vo výške, resp. hodnote nepreplateného tovaru dodaného predávajúcim na základe písomnej objednávky zo zdrojov verejného zdravotného poistenia v zmysle zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a pod..
  6. Uplatnenie zmluvnej pokuty nemá vplyv na náhradu škody, vzniknutej nesplnením zmluvných povinností. Zodpovednosť za škody sa bude riadiť podľa príslušných ustanovení Obchodného zákonníka.

***Subdodávky***

* 1. V prípade, ak predávajúci zabezpečuje časť plnenia predmetu dohody prostredníctvom svojich subdodávateľov, zodpovedá za riadne plnenie predmetu dohody tak, akoby ho zabezpečil v celom rozsahu sám.
  2. Predávajúci garantuje spôsobilosť subdodávateľov pre plnenie predmetu dohody.
  3. Predávajúci má právo na zmenu resp. na doplnenie nového subdodávateľa vo vzťahu k plneniu predmetu dohody, ktorého sa táto zmluva týka.
  4. Predávajúci je povinný kupujúcemu oznámiť akúkoľvek zmenu údajov o subdodávateľovi. Za týmto účelom je povinný najneskôr v deň, ktorý predchádza dňu účinnosti akejkoľvek zmeny údajov o subdodávateľovi, aktualizovať znenie Prílohy č. 2 tejto dohody – Zoznam subdodávateľov a podiel subdodávok a doručiť ju kupujúcemu spolu s písomným oznámením, v ktorom uvedie všetky podrobnosti týkajúce sa zmeny údajov o subdodávateľovi, pričom zmluvné strany sa zároveň výslovne dohodli, že pre prijatie takejto zmeny sa nevyžaduje uzavretie samostatného písomného dodatku.
  5. Nedodržanie povinností stanovených predávajúcemu týmto ustanovením dohody sa považuje za podstatné porušenie zmluvných podmienok predávajúcim a zakladá právo kupujúceho odstúpiť od tejto dohody v súlade s článkom 11 tejto dohody. Predávajúci je zároveň povinný nahradiť škodu, ktorá vznikla kupujúcemu porušením tejto povinnosti.
  6. V prípade zistenia, že subdodávateľ počas trvania tejto dohody nie je v súlade s ustanovením § 11 ods.1 ZVO, zapísaný v registri partnerov verejného sektora (v prípade ak je to relevantné), je kupujúci oprávnený od tejto dohody odstúpiť.
  7. Ak bolo v postupe verejného obstarávania vyžadované, aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7 ZVO, vyžadované podmienky musí spĺňať aj nový subdodávateľ.
  8. Predávajúci je povinný na požiadanie kupujúceho predložiť kupujúcemu všetky dohody uzavreté so subdodávateľmi v súvislosti s plnením podľa tejto dohody.

***Vyššia moc***

1. Účastníci dohody sú zbavení zodpovednosti za čiastočné alebo úplné neplnenie zmluvných povinností podľa tejto RD v prípade, že toto neplnenie je v dôsledku vyššej moci. Pre účely tejto RD sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, povstanie a pod.
2. Tá zmluvná strana, ktorá sa odvolá na vyššiu moc, je povinná to oznámiť druhej zmluvnej strane najneskôr do 5 dní od vzniku tejto skutočnosti a môže požiadať o prípadnú úpravu podmienok RD.
3. Na požiadanie zmluvnej strany, ktorej boli avizované okolnosti vyššej moci, je povinný oznamovateľ predložiť hodnoverný dôkaz.
4. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od tejto RD. Účinky odstúpenia nastanú dňom doručenia oznámenia druhej zmluvnej strane.

## 

***Platnosť dohody***

* 1. Dohoda nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, okrem ustanovení zmluvy, z obsahu ktorých vyplýva iná doba platnosti a účinnosti.
  2. Táto dohoda sa uzatvára na dobu určitú na **12 mesiacov** od nadobudnutia účinnosti dohody alebo do naplnenia dohodnutého maximálneho finančného rozsahu vo výške celkovej ceny príslušnej časti predmetu dohody podľa prílohy č. 1 tejto RD v závislosti od toho, ktorá z uvedených skutočností nastane skôr.
  3. Platnosť tejto dohody je možné ukončiť pred uplynutím doby uvedenej v bode 10.2:

1. dohodou zmluvných strán,
2. odstúpením od dohody z dôvodov uvedených v príslušných právnych predpisoch alebo v tejto dohody.
   1. Zmluvné strany môžu rámcovú dohodu vypovedať v priebehu jej platnosti písomnou výpoveďou doručenou druhej zmluvnej strane, a to aj bez uvedenia dôvodu. Výpovedná lehota je 1 mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená. Pre doručovanie písomností strán platí adresa sídla účastníkov dohody.

## 

***Odstúpenie od dohody***

* 1. Odstúpenie je účinné dňom doručenia písomného oznámenia o odstúpení od dohody druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta. Odstúpením od dohody nie je dotknuté právo na náhradu škody a na úhradu zmluvnej pokuty, na ktorej vznikol nárok pred odstúpením od dohody.
  2. Spôsob odstúpenia od dohody sa riadi ustanoveniami § 345 a nasl. Obchodného zákonníka, ak v tejto dohode nie je dohodnuté niečo iné.
  3. Zmluvné strany označujú za podstatné porušenie dohody najmä porušenie nasledujúcich zmluvných povinností:

1. nedodanie tovaru predávajúcim v zmysle dohodnutých podmienok riadne a včas a v kvalite podľa dohodnutých podmienok o viac ako tridsať (30) kalendárnych dní,
2. neodstránenie vád tovaru predávajúcim za podmienok uvedených v tejto dohode ani v nato poskytnutej dodatočnej lehote,
3. neprevzatie tovaru kupujúcim v súlade s touto dohodou riadne a včas, neuhradenie kúpnej ceny kupujúcim v súlade s touto dohodou riadne včas.
   1. Kupujúci je v prípade, ak to vzhľadom na charakter a povahu predmetu tejto dohody je relevantné, oprávnený od tejto dohody odstúpiť v celom rozsahu aj vtedy,
4. ak mu predávajúci písomne oznámi, že nie je z objektívnych alebo subjektívnych dôvodov schopný plniť dodávky zmluvného tovaru alebo dodávky niektorého jeho druhu podľa tejto dohody,
5. ak vo vzťahu k predmetu dohody dôjde k takým zmenám, ktoré budú mať za následok nepreplatenie predmetu dohody zo zdrojov verejného zdravotného poistenia v zmysle zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia.

***Osobitné ustanovenia***

* 1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie dohody, a to najmä údajov uvedených v úvode tejto dohody.
  2. Predávajúci sa zaväzuje, že:

1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto dohody vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto dohody,
2. informácie a podklady poskytnuté kupujúcim alebo tretími osobami pre plnenie predmetu tejto dohody nepoužije na iný účel ako je plnenie tejto dohody.
   1. Osobné údaje dotknutých osôb, ktoré sú súčasťou tejto rámcovej dohody sú spracúvané kupujúcim na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie sú uvedené na webovom sídle spoločnosti www.suscch.eu.
   2. Predávajúci je povinný podľa nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) dodržiavať mlčanlivosť o osobných údajoch, ako aj o všetkých skutočnostiach o ktorých sa dozvedel pri vykonávaní činností vyplývajúcich z tejto dohody. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania dohody. V opačnom prípade kupujúcemu zodpovedá za škodu, ktorá kupujúcemu vznikla porušením tejto povinnosti.
   3. Predávajúci sa zaväzuje súčasne s rámcovou dohodou vrátane príloh v písomnej podobe, zaslať rámcovú dohodu zároveň kupujúcemu aj elektronicky na adresu: dohody@suscch.eu , ako dokument programu word alebo zošit programu excel.

***Záverečné ustanovenia***

* 1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku k tejto dohode. Dodatok k tejto dohode nesmie byť uzatvorený v rozpore s touto dohodou a so ZVO.
  2. Právne vzťahy neupravené touto dohodou sa riadia najmä príslušnými ustanoveniami Obchodného zákonníka a súvisiacich platných právnych predpisov Slovenskej republiky.
  3. Zmluva je vyhotovená v štyroch vyhotoveniach, pričom predávajúci dostane dve (2) vyhotovenia a kupujúci dve (2) vyhotovenia.
  4. Neoddeliteľnou súčasťou dohody sú prílohy:

Príloha č. 1 - Opis a cena predmetu zákazky

Príloha č. 2 - Zoznam subdodávateľov

* 1. Zmluvné strany sa dohodli, že prípadné spory vyplývajúce z tejto dohody, budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky.
  2. Ak sa akékoľvek ustanovenie tejto rámcovej dohody stane neplatným v dôsledku jeho rozporu s právnymi predpismi Slovenskej republiky alebo ES, nespôsobí to neplatnosť celej rámcovej dohody. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto rámcovej dohody a obsah jednotlivých ustanovení tejto rámcovej dohody.
  3. Zmluvné strany súhlasia so zverejnením obsahu tejto dohody tretím osobám v nevyhnutnom rozsahu v Centrálnom registri zmlúv Úradu vlády Slovenskej republiky na príslušnej webovej stránke (www.crz.gov.sk).
  4. Zmluvné strany zhodne vyhlasujú, že táto zmluva nebola uzatvorená v tiesni, ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto dohodou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto zmluvu podpísali na znak toho, že zodpovedá ich slobodnej a vážnej vôli.

Prílohy:

Príloha č. 1 - Opis a cena predmetu zákazky

Príloha č. 2 - Zoznam subdodávateľov

V .................... dňa ......................... V Banskej Bystrici dňa ............................

Za predávajúceho: Za kupujúceho:

....................................................... ................................................. .............................................

Stredoslovenský ústav srdcových Stredoslovenský ústav srdcových

a cievnych chorôb, a.s. a cievnych chorôb, a.s.

Ing. Pavel Bartošík MUDr. Matej Vozár, MPH

predseda predstavenstva podpredseda predstavenstva